O genade, ek raak bietjie kens… – Bali Drome
Ja, dit is die reine waarheid. Ek land vanoggend JULLE tyd vyf uur, in Bali. Hier was dit reeds elf uur. ñ Ruk later stap ek langs die see met ñ KAMERA en gesels kliphard met my blok vrinne. Soos ñ kensmens.(woord geleen by Una).
Waaroor? Oor die feit dat julle reeds saam met my hier was. Ek neem kammakastige ‘nuwe’ fotos, net om vir myself te sê: Hulle was reeds hier. Hierdie ‘spot’. Almal ken alreeds die pad. Jy het daaroor geblok!
Sien. Ek sê mos. Gaan net terug op my argiewe. Wat wel anders is, is dat ek neergehel het omdat ek loop en fotos neem.
Ja, ja, Bertus. Ek sal kyk waar ek loop. Maar dis ñ kamera, my handsak, my PAAR pakkies inkopies, my geldsakkie WAT AAN MY LYF VASGEMAAK IS, my bottel water omdat die sweet my afstroom, my leesbril wat afgly, my ego…o ja, en my “small Bintang” wat mens nou nie kon weier nie…Onthou, DIE PAADJIE loop verby my gunsteling eetplek.
En. Sambrele is defnitief in.
Golfies bly klein. En ja, dis weer vlieër tyd. Soos altyd.
Hierdie is alles my eie fotos. Nie Google Images s’n nie. Soos julle kan aflei, né A.J.
Bali ruik dieselfde, ‘proe ‘dieselfde. En ek sal vir almal wat bitterlik graag hier wil wees, se part klippies in die see gooi.
Maar vir nou, tien oor twee in Suid Afrika, moet ek gaan slapies. Doodmoeg. En in my element.
Dankie my Here, vir hierdie ongelooflike voorreg.
Author travel460Posted on Maart 5, 2017 Maart 5, 2017
19 thoughts on “O genade, ek raak bietjie kens…”
Maart 5, 2017 om 12:22 nm
Dit klink darem asof jy nog in een stuk is. Ek sal ‘n klippie in die water waardeer, dankie, en geniet jouself.
Maart 5, 2017 om 12:26 nm
Ek sal, Hester. Wag al ñ jaar lank om weer te kan kom. Het sommer dadelik my eerste winkel aankope begin doen, wat nie altyd so slim is nie. Want die eiland oorweldig jou, en die moegheid ook.
Dit lyk heerlik. Mooi loop.
Maart 5, 2017 om 12:40 nm
Dankie vir vertel…my hart skree om langs jou te loop! Hoop gou! So bly jy kan daar wees…drink als in, moenie te diep dink nie…trust the process!! Lekr feeshou!
Maart 5, 2017 om 12:48 nm
Dankie, dankie! Jou paaitjie is aanloklik! Net so by the way… ‘n paar van jou fotos is goed sexy! Daai twee sambreel prentjies… veral die groen sambreel! Ja… stap maar daai paaitjie… en hou aan dankie sê… jy is voorwaar bevoorreg! Jy kan ook maar aanhou om vir ons die fotos te wys…
(Ek is stilletjies jaloers)
Maart 5, 2017 om 5:34 nm
Maart 5, 2017 om 5:36 nm
Hoop die besoek is baie spesiaal. Ons sal saam met jou lekker kuier (en koop met die oë)
Maart 5, 2017 om 6:21 nm
Ai, en so in die gees loop ek saam met jou, ek hel net nie neer nie hahaha. Onthou die Bokashi, beste vir skrape en val. Dankie vir die bintang drink langs die see, los maar die klippie, daai is reg vir my. Slapies n heerlike Bali slaap.
Maart 5, 2017 om 6:49 nm
Dankie vir die saamloop. Ons waardeer elke foto en woord wat jy skryf, dit maak en voel of ons saam met jou loop. Lekker koop en neem fotos! Ons wag in spanning.
Maart 5, 2017 om 9:41 nm
geniet dit baie! Maar ek moes bietjie glimlag oor die stukkie grond wat jy gekoop het…..
Maart 5, 2017 om 11:42 nm
Die allermooiste foto’s. Terloops, ons onthou is nie altyd so goed nie, jy mag maar weer wys!
Maart 6, 2017 om 3:38 vm
Geniet dit!! En bring mooie goeters saam terug!!
Maart 6, 2017 om 5:47 vm
lucky duck, mag jy shop till jy drop 😉
Maart 6, 2017 om 7:27 vm
Ousus, toe ek lees jy gooi klippie inni see, toe is ek ok. Geniet dit vreeslik- en kyk waar jy loop:):):). Love you stukkend,x
Maart 6, 2017 om 9:49 vm
Aangesien jy gaan terug trek Suid Afrika toe, sal ons twee die Bali ding op ń ander tydstip doen.xxx
Maart 6, 2017 om 11:47 vm
WOW . . . Dit klink crazy heerlik, (en ek weet hoe goed dit jou gees) – en jou maagseer – doen, my vrou !! DOEN HOM !! lu
Maart 6, 2017 om 12:32 nm
Johancycleafrica, my wederhelf, het my aangemoedig om jou blog te lees. Ek het onlangs gesien dat ‘n kwilterstoer na Bali aangebied word. Sou ek en my sus op ons eie na Bali kon toer om materiaalwinkels te besoek en bietjie rond te kyk? Produseer hul goeie kwiltlap? Ek stel nie regtig belang in batikwerk en wat ek lees klink vir my na meestal batik fabrieke. Ek sal terugvoering waardeer. Ek geniet jou skryfstyl. Groete
Maart 6, 2017 om 2:26 nm
Hello jong. Ek gaan bietjie rondvra, en na jou toe terug kom. Ek weet net van die Uluwato kwilt/ kant kuns. Bali is maar ń klein eilandjie, so daar is nie baie sulke kunsvorme nie. Behalwe vir batik, is hulle wêreld bekend vir hul weef werk. Hier is ń dorpie wat mens besoek, jy mag nie daar oornag nie. Daar bewaar hulle die weef geheime. Sal met my agent praat. Hoor of hy julle na ń paar plekke toe sal kan neem, soos jul eie materiaal toer. Hy sal weet. Groete vir Johan. Juk sy toer voete nog nie weer nie?
Maart 7, 2017 om 7:37 vm
Ek was daar en sien wat jy sien! Is dit nie ongelooflik nie!
Vorige Previous post: Where does kindness ‘grow’.
Volgende Next post: ñ Pyn iewers…